O Semontano de Balbastro ye una comarca aragonesa d'o centro d'a provincia de Uesca. La trescruzan os ríos Alcanadre, Cinca y Esera. Muga a o norte con o Sobrarbe y l'Alto Galligo, a l'este con Ribagorza y Litera, a o sudeste con a Cinca Meya, a o sud con os Monegros y a l'ueste con a Plana de Uesca. A comarca tien una superficie de 1.166,60 km² y una población de 24.410 habitants en l'anyo 2010 partidos en 29 municipios con a capital en Balbastro.